ข้อใดเป็นรางวัลธุรกิจแฟรนไชส์ไทยที่มีความโดดเด่นเฉพาะด้าน ในกิจกรรมการประกวด “Thailand Franchise Award 2021”
a. รางวัลแฟรนไชส์ไทยค้าปลีกยอดเยี่ยม
b. รางวัลสุดยอดแฟรนไชส์ไทยดาวรุ่ง
c. รางวัลแฟรนไชส์ไทยนวัตกรรมยอดเยี่ยม
d. รางวัลแฟรนไชส์ไทยขนาดใหญ่ยอดเยี่ยม
คำตอบได้แก่ c.  เพราะว่า เพราะรางวัลแฟรนไชส์ไทยนวัตกรรมยอดเยี่ยม (Best Innovation Franchise) เป็นรางวัลธุรกิจแฟรนไชส์ไทยที่มีความโดดเด่นเฉพาะด้าน ในกิจกรรมการประกวด “Thailand Franchise Award 2021”

กรมพัฒนาธุรกิจการค้า ผนึกกำลังกับหน่วยงานพันธมิตรร่วมกันสร้างความเชื่อมั่น เพิ่มการยอมรับในธุรกิจแฟรนไชส์ สู้วิกฤตโควิต-19 โดยการเฟ้นหาธุรกิจแฟรนไชส์ที่ประสบความสำเร็จ เป็นที่รู้จักและได้รับการยอมรับจากผู้บริโภค ในกิจกรรมการประกวด “Thailand Franchise Award 2021” ปีที่ 2 เพื่อคัดเลือกธุรกิจ แฟรนไชส์ไทย ที่ประสบความสำเร็จ เป็นที่น่าเชื่อถือและรู้จักของคนทั่วไป เข้าร่วมชิงรางวัล โดยแบ่งเป็น 5 ประเภท รวม 13 รางวัล คือ

ประเภทที่ 1 รางวัลธุรกิจแฟรนไชส์ไทยยอดเยี่ยมตามขนาด 3 รางวัล
- Best Small Franchise รางวัลแฟรนไชส์ไทยขนาดย่อมยอดเยี่ยม
- Best Medium Franchise รางวัลแฟรนไชส์ไทยขนาดกลางยอดเยี่ยม
- Best Large Franchise รางวัลแฟรนไชส์ไทยขนาดใหญ่ยอดเยี่ยม

ประเภทที่ 2 รางวัลธุรกิจแฟรนไชส์ไทยยอดเยี่ยมรายอุตสาหกรรม 5 รางวัล
- Best Food Franchise รางวัลแฟรนไชส์ไทยอาหารยอดเยี่ยม
- Best Beverage Franchise รางวัลแฟรนไชส์ไทยเครื่องดื่มยอดเยี่ยม
- Best Service Franchise รางวัลแฟรนไชส์ไทยบริการยอดเยี่ยม
- Best Retail Franchise รางวัลแฟรนไชส์ไทยค้าปลีกยอดเยี่ยม
- Best Education Franchise รางวัลแฟรนไชส์ไทยการศึกษายอดเยี่ยม

ประเภทที่ 3 รางวัลธุรกิจแฟรนไชส์ไทยที่มีความโดดเด่นเฉพาะด้าน 2 รางวัล
- Best Innovation Franchise รางวัลแฟรนไชส์ไทยนวัตกรรมยอดเยี่ยม
- Best Export Franchise รางวัลแฟรนไชส์ไทยโกอินเตอร์ยอดเยี่ยม

ประเภทที่ 4 รางวัลสุดยอดแฟรนไชส์ไทยแห่งปี 2 รางวัล
- Franchise of the Year รางวัลสุดยอดแฟรนไชส์ไทย
- Franchise Shining Star รางวัลสุดยอดแฟรนไชส์ไทยดาวรุ่ง

ประเภทที่ 5 รางวัลธุรกิจแฟรนไชส์ต่างประเทศ 1 รางวัล
- Best Overseas Franchise รางวัลแฟรนไชส์ต่างประเทศยอดเยี่ยม

ผู้ประกอบธุรกิจแฟรนไชส์ที่สนใจสมัครเข้าประกวดต้องเป็น แฟรนไชส์ซอร์ (Franchisor) จดทะเบียนเป็นนิติบุคคล และจดทะเบียนเครื่องหมายการค้าเรียบร้อยแล้ว

สิทธิประโยชน์สำหรับธุรกิจที่ได้รับรางวัล อาทิ ได้รับโล่ประกาศเกียรติคุณการเชิดชูเกียรติฐานะต้นแบบธุรกิจแฟรนไชส์ไทย สิทธิการใช้ตราสัญลักษณ์ Thailand Franchise Award การได้รับการสนับสนุนการประชาสัมพันธ์ผ่านช่องทางต่างๆ ของกรมพัฒนาธุรกิจการค้า และสิทธิพิเศษการเข้าร่วมกิจกรรมต่างๆของกรมพัฒนาธุรกิจการค้าและหน่วยงานพันธมิตร ทั้งนี้ สามารถสมัครเข้าร่วมประกวด ได้ตั้งแต่วันนี้ จนถึงวันที่ 10 มิถุนายน 2564